[ዓንቀጽ 62] እናበለ ይወርድ። ኣብ ኢትዮጵያ፡ በቲ ሕገ መንግስቲ መሰረት፡ ኣባላት ባይቶ ወከልቲ ህዝቢ ዝውከልሉ ባይቶን፤ ብሄር ብሄረሰባትን ህዝብታንን ዝውከልሉ ባይቶ ፌደሬሽንን ኣለው። ባይቶ ወከልቲ ህዝቢ፡ ውክልና ህዝቢ ምርግጋጽ፣ ፈጻሚ ኣካል ምቁጽጻር፣ ሕጊ ምውጻእ ዝብሉ ዕመማት ክህልውዎ ከለው፡ ቤት ምኽሪ ፌደሬሽን ድማ፡ ውክልና ብሄርብሄረሰባት ይሕዝ። ሕድሕድ ኣፍልጦ ዝተዋህቦ ብሄረሰብ ድማ፡ ኣብቲ ባይቶ ናይ ግድን ሓደ ተወካሊ ኣለዎ፤ ድሕሪኡ ንነፍስወከፍ ሓደ ሚሊየን ሓደ ኣባል ተመሪጹ'ውን ይኣትዎ። ኣባላት ቤት ምኽሪ ፌደሬሽን፡ ብክልላዊ ባይቶ ወይ'ውን ብቐጥታ ክምረጹ ይኽእሉ፤ ሕዚ ብዘሎ ኣሰራርሓ ግን ብቤት ምኽሪ ክልል'ዮም ዝምረጹ። ብመሰረት ኣብ ዓንቀጽ 62 ሰፊሩ ዝርከብ ዝርዝር ሓላፍነቶም ድማ፥ ሕገ መንግስቲ ምትርጓም፣ መሰል ዓርሰ ውሳነ ምርግጋጽ ናይ ህዝቢ ውክልና ዝረጋገጸሉ ትካል ስለ ዝኾነ ድማ፡ ኣብ ሞንጎ ክልላት ዝህሉ ርክባትን ሓድነትን ምጥንኻር በጀት ክልላት ምውጻእ መንግስቲ ፌደራል ኣብ ክልላት ጣልቃ ክኣቱ እንተኾይኑ'ውን ጥሕሰት ሕገ መንግስቲ ይፍጸም ከይህሉ ናይ ምክትታል ስልጣን ኣለዎ። ቤት ምኽሪ ፌደሬሽን፡ ብፌደራላዊ ስርዓት ኣብ ዝመሓደራ ሃገራት ዝተፈላለየ ኣፈጻጽማ ዘለዎ ኮይኑ፡ ንኣብነት ኣብ ኣሜሪካ፡ ሓድሕድ ክልል 2 ወከልቲ ኣለዋ፤ እዚ ማለት ኣብቲ ፌደሬሽን 100 ኣባላት ኣለው ማለት እዩ። ኣብ ኢትዮጵያ፡ እቲ ባይቶ ናይ ብሄር ብሄረሰባት ልኣላዊነት መግለጺ እዩ ተባሂሉ ስለ ዝውሰድ፡ ነፍሲ ወከፍ ብሄር ብሄረሰባት ውክልንኦም ክርኣይ ኣለዎ ማለት እዩ። ናይ ትግራይ እንተርኢና፡ ኣብቲ ክልል ሰለስተ ብሄራትን ብሄረሰባትን ኣለው [ኢሮብ፣ ኩናማን ትግራይን]። እዚኦም፡ ሓደ ሓደ ተወካሊ መሪጾም ልኢኾም ኣለው። ካልእ ንሓደ ሚሊየን ህዝቢ ዝውክል ሰባት'ውን መሪጾም'ዮም። ንምንታይ ረብሓ'ዩ ተጣይሹ?
